
Συμμετοχή των δικαστικών λειτουργών του Δικαστικού Σώματος Ενόπλων Δυνάμεων στα επιμορφωτικά προγράμματα της Εθνικής Σχολής Δικαστικών Λειτουργών (ΕΣΔΙ)
Το Διοικητικό Συμβούλιο της Ένωσης Δικαστικών Λειτουργών Στρατιωτικής Δικαιοσύνης, με γνώμονα τη διαρκή επιμόρφωση και την επιστημονική κατάρτιση των συναδέλφων, ανέλαβε πρωτοβουλία για τη συμμετοχή των δικαστικών λειτουργών του Δικαστικού Σώματος Ενόπλων Δυνάμεων στα επιμορφωτικά προγράμματα της Εθνικής Σχολής Δικαστικών Λειτουργών (ΕΣΔΙ).

 Στο πλαίσιο αυτό, με την υπ’ αριθ. πρωτ. 28/25-08-2026 επιστολή μας προς την ΕΣΔΙ, ζητήσαμε τη δυνατότητα συμμετοχής των συναδέλφων στα επιμορφωτικά της σεμινάρια. Παράλληλα, με την υπ’ αριθ. πρωτ. 29/18-09-2026 επιστολή μας προς τον Πρόεδρο του Αναθεωρητικού Δικαστηρίου, ζητήσαμε τη συνδρομή του για την προώθηση του αιτήματός μας. Σε συνέχεια των παραπάνω ενεργειών, ο Πρόεδρος του Αναθεωρητικού Δικαστηρίου και η Διεύθυνση Στρατιωτικής Δικαιοσύνης προέβησαν στις σχετικές ενέργειες για τη διαβίβαση και προώθηση του αιτήματος προς την ΕΣΔΙ. Η ΕΣΔΙ, με την από 15-10-2026 απάντησή της, επιβεβαίωσε ότι, σύμφωνα με το άρθρο 39 παρ. 2 του ν. 4871/2021, οι δικαστικοί λειτουργοί του Δικαστικού Σώματος Ενόπλων Δυνάμεων μπορούν να συμμετέχουν στα επιμορφωτικά της προγράμματα, κατόπιν εκδήλωσης ενδιαφέροντος και ανάλογα με τη διαθεσιμότητα των θέσεων. Ακολούθως, η Διεύθυνση Στρατιωτικής Δικαιοσύνης, με το από 19-10-2026 έγγραφό της, ενημέρωσε τα στρατιωτικά δικαστήρια για τη δυνατότητα αυτή και τη διαδικασία εκδήλωσης ενδιαφέροντος για τα σεμινάρια του έτους 2026.

Με την ολοκλήρωση των παραπάνω ενεργειών επιτεύχθηκε η πρακτική ενεργοποίηση της δυνατότητας συμμετοχής των συναδέλφων στα επιμορφωτικά προγράμματα της ΕΣΔΙ, εξέλιξη ιδιαίτερα θετική για τη συνεχή επιστημονική τους κατάρτιση.

Ευχαριστούμε την Εθνική Σχολή Δικαστικών Λειτουργών για τη θετική ανταπόκριση και τη συνεργασία της.

Το Διοικητικό Συμβούλιο θα συνεχίσει να εργάζεται με συνέπεια για την προώθηση ζητημάτων που αφορούν την επιστημονική εξέλιξη και την υπηρεσιακή υποστήριξη των μελών της Ένωσής μας.

